**Kiusauksen hetkellä** (engl. *The Shining Hour*) on vuonna 1938 ensi-iltansa saanut Frank Borzagen ohjaama yhdysvaltalainen draamaelokuva, jonka pääosissa ovat Joan Crawford, Margaret Sullavan, Robert Young ja Melvyn Douglas. Metro-Goldwyn-Mayer ja Loew's toimivat elokuvan tuotantoyhtiöinä.

*Kiusauksen hetkellä* sai ensi-iltansa Yhdysvalloissa 18. marraskuuta vuonna 1938. Suomessa elokuva sai ensi-illan 2. huhtikuuta vuonna 1939. *Kiusauksen hetkellä* tuotti yhteensä 1 367 000 dollaria, joista oli 942 000 dollaria kotimaan markkinoilta.

*Kiusauksen hetkellä* on julkaistu VHS:lle ja DVD:lle.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Newyorkilainen yökerhotanssija Olivia Riley (Joan Crawford) väsyy nykyiseen elämäänsä ja menee naimisiin maanviljelijä Henry Lindenin (Melvyn Douglas) kanssa. Kun Olivia muuttaa uuden aviomiehensä maatilalle Wisconsiniin, hän saa vastaansa ongelmia: Henryn määräilevä sisar Hannah (Fay Bainter) ja veli David (Robert Young), jotka eivät hyväksy Oliviaa. Olivia löytää liittolaisen Davidin Judy-vaimosta (Margaret Sullavan), joka on rakkaudettomassa avioliitossa.

Olivia tulee ymmärtämään, että hän ja Judy ovat samassa tilanteessa. Olivian tilanne hankaloittuu entisestään, kun David puolustaa häntä rengin epätoivotuilta lähestymisiltä; David alkaa olla rakastunut Oliviaan. Henry on tietämätön tästä, mutta kun Hannah saa selville asian laidan, hän sytyttää tulipalon humalan ja raivon vallassa. Olivia pelastaa pahasti palaneen Judyn ja tällöin David tajuaa, että hän on rakastanutkin aina Judya. Tapahtuneen jälkeen Olivia päättää jättää farmin. Kun hän on lähdössä, Henry liittyy hänen seuraansa ja he lähtevät yhdessä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Joan Crawford  | … |  Olivia "Maggie" Riley
  |
|  Margaret Sullavan  | … |  Judy Linden
  |
|  Robert Young  | … |  David Linden
  |
|  Melvyn Douglas  | … |  Henry Linden
  |
|  Fay Bainter  | … |  Hannah Linden
  |
|  Allyn Joslyn  | … |  Roger Q. Franklin
  |
|  Hattie McDaniel  | … |  Belvedere
  |
|  Oscar O'Shea  | … |  Charlie Collins
  |
|  Frank Albertson  | … |  Benny Collins
  |
|  Harry Barris  | … |  Bertie
  |

Tuotanto
--------

*Kiusauksen hetkellä* perustuu Keith Winterin näytelmään vuodelta 1934. Alkuperäinen näytelmä avattiin New Yorkin Broadwaylla 13. helmikuuta 1934. Näytelmä suljettiin toukokuussa 1934 121:n näytöksen jälkeen.

Joan Crawford erityisesti kysyi Margaret Sullavania näyttelemään Judyn roolin, vaikka Louis B. Mayer oli varoittanut, että Sullavan taitavana teatterinäyttelijänä voisi varastaa elokuvan häneltä. Joan vastasi "Olen mieluummin sivuosassa hyvässä elokuvassa kuin päätähti huonossa."

*Kiusauksen hetkellä* kuvattiin MGM:n studioilla Kalifornian Culver Cityssä. Elokuvan tuotanto oli alkanut 22. elokuuta 1938 ja päättynyt 3. lokakuuta 1938. Elokuvan tuotanto oli sen ajan mittakaavassa kallis; budjetti ylitti miljoonan dollarin.

Lähteet
-------

1. 1 2 3 4 5 6 7 8 9  Kiusauksen hetkellä (1938) *imdb.com*. IMDB.com. Viitattu 26.3.2013. (englanniksi)
2. 1 2 3 4  The Shining Hour *joancrawfordbest.com*. Joancrawfordbest.com. Viitattu 26.3.2013. (englanniksi)
3. 1 2  The Shining Hour (1938) *rottentomatoes.com*. Rottentomatoes.com. Viitattu 26.3.2013. (englanniksi)
4. ↑  Shining Hour, The (1938) *elonet.fi*. Elonet.fi. Viitattu 26.3.2013. (suomeksi)
5. ↑  The Shining Hour (1938) *allmovie.com*. Allmovie.com. Viitattu 26.3.2013. (englanniksi)
6. ↑  THE SHINING HOUR (1938) *tcm.com*. TCM.com. Viitattu 26.3.2013. (englanniksi)

Aiheesta muualla
----------------

* *Kiusauksen hetkellä* Internet Movie Databasessa. (englanniksi)
* *Kiusauksen hetkellä* Elonetissä.
* *Kiusauksen hetkellä* AllMoviessa. (englanniksi)